หวานละมุนเป็นร้านของหวานที่แตกต่างจากร้านอื่นๆ คือเน้นขนมไทย ซึ่งเดี๋ยวนี้หาร้านขนมไทยรสชาติดีบรรยากาศน่านั่งยากเหลือเกิน นอกจากนี้ยังมีอาหารไทยแบบทานเล่น เค้กฝรั่งเศส ชา กาแฟ น้ำผลไม้ปั่น อีกด้วย

วินาทีแรกที่เข้ามา ร้านอะไรเงียบสงบน่านั่งขนาดนี้ ภายในร้านตกแต่งสไตล์โคโลเนียล อารมณ์ประมาณเรือนรัชกาลที่ 5 เน้นสีโอรสพาสเทล ดูสบายตา เปิดโคมไฟเน้นความโรแมนติก เป็นการตกแต่งร้านที่ดูหวานมาก หากมานั่งจิบชาหอมๆยามบ่ายพร้อมละเลียดขนมไทยในบรรยากาศโรแมนติกแบบนี้ บอกเลยว่า ฟินสุดๆ

มาพูดถึงชากันบ้าง หน้าร้านนั้นจะมีกระปุกชาให้เราเลือกดมด้วย ผมสั่ง Nymph of the Nile เป็นชาขาวกับกุหลาบเปอร์เซียและโหระพาอียิปต์ กลิ่นแขกๆหน่อย หอมมากเลย ทานคู่กับขนมสอดไส้ รสหวานอ่อนๆ เค็มแทรกขึ้นมา กลมกล่อมกำลังดี
อีกเมนูที่ผมสั่งคือข้าวตังหน้าตั้ง ข้าวตังทิดได้ดี แต่ผมว่ารสมันมากไปหน่อย ถั่วลิสงเยอะ ไม่ถูกปากผม แต่ผมว่าอร่อยดี

การบริการ ดีมากๆเลย พนักงานหน้าตาน่ารัก ยิ้มแย้มทักทาย พูดเพราะ และให้ข้อมูลต่างๆได้อย่างคล่องแคล่ว

ด้านราคาผมว่าโดยรวมแล้วกลางๆ ถูกบ้างแพงบ้างเป็นอย่างๆ  อย่างขนมไทย 30 บาทขึ้นไป ถ้าเป็นเซตสามอย่าง 70 บาท แต่เค้กฝรั่งเศสนี่ชิ้นละเป็นร้อย ชากานึง 135 บาท รินได้ 3 แก้ว อาหารทานเล่นพวก Appitizer ราคาแพง 70 บาทขึ้นไป

ขอแนะนำว่าไม่ควรมาคนเดียว เพราะจานนึงทานไม่หมด จานนึงแชร์กะเพื่อนได้ 2-3 คน พอละเลียดเบาๆ จะได้ไม่เลี่ยน

ถือเป็นร้านของหวานที่ชูเมนูขนมไทยได้มีคุณค่า ราคาไม่แพง และร้านสวยมากๆๆๆๆๆเลยครับ